રોજિંદા જીવનમાં સતત સમાધિ અવસ્થામાં રહેવું સંભવ નથી. તમારું ધ્યાન અનેક પ્રવૃત્તિઓમાં અનેક રીતે વહેંચાયેલું રહે છે. એટલે સવારના કે સાંજના સમયે પ્રાર્થના અને ધ્યાનની પરંપરા વિકસાવવામાં આવી છે. જે દરમ્યાન તમે કોઇ સ્વસ્થ અને સુંદર લક્ષ્ય તરફ ધ્યાન કરવાનો વ્યાયામ કરી શકો છો. તે પછી કોઇ ઇષ્ટદેવનું સુંદર સ્વરૂપ છે કે કોઇ પ્રાર્થનાના ભાવસભર શબ્દો છે! જેમાં તમારું ચિત્ત એકાકાર થાય છે. તમે ક્ષણભર માટે જાણે કોઇ બીજા વિશ્વમાં પહોંચી જાઓ છો.